CELEX: 62005TA0042
Language: mt
Date: 2008-09-10 00:00:00
Title: Kawża T-42/05: Sentenza tal-Qorti tal-Prim'Istanza tal- 10 ta' Settembru 2008 — Williams vs Il-Kummissjoni ( Aċċess għad-dokumenti — Regolament (KE) Nru 1049/2001 — Dokumenti preparatorji li jikkonċernaw l-adozzjoni tad-Direttiva 2001/18/KE dwar il-GMOs — Rifjut parzjali ta' aċċess — Rifjut impliċitu ta' aċċess — Eċċezzjonijiet relattivi għall-protezzjoni tal-interessi kummerċjali, għall-protezzjoni tar-relazzjonijiet internazzjonali u għall-protezzjoni tal-proċess deċiżjonali — Obbligu ta' motivazzjoni )

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/16
            
         Sentenza tal-Qorti tal-Prim'Istanza tal-10 ta' Settembru 2008 — Williams vs Il-Kummissjoni
   (Kawża T-42/05) (1)
   
   (“Aċċess għad-dokumenti - Regolament (KE) Nru 1049/2001 - Dokumenti preparatorji li jikkonċernaw l-adozzjoni tad-Direttiva 2001/18/KE dwar il-GMOs - Rifjut parzjali ta' aċċess - Rifjut impliċitu ta' aċċess - Eċċezzjonijiet relattivi għall-protezzjoni tal-interessi kummerċjali, għall-protezzjoni tar-relazzjonijiet internazzjonali u għall-protezzjoni tal-proċess deċiżjonali - Obbligu ta' motivazzjoni’)
   (2008/C 272/29)
   Lingwa tal-kawża: L-Ingliż
   Partijiet
   
      Rikorrenti: Rhiannon Williams (Brussell, il-Belġju) (rappreżentanti: S. Crosby, C. Bryant, solicitors, u R. Lang, avukat)
   
      Konvenuta: Il-Kummissjoni tal-Komunitajiet Ewropej (rappreżentanti: C. Docksey u P. Costa de Oliveira, aġenti)
   Suġġett
   Talba għall-annullament tad-deċiżjoni tal-Kummissjoni tad-19 ta' Novembru 2004 li tirrifjuta parzjalment l-aċċess tar-rikorrenti għal ċerti dokumenti li jikkonċernaw ix-xogħol preparatorju relattiv għal-leġiżlazzjoni dwar l-organiżmi modifikati ġenetikament
   Dispożittiv
   
               1)
            
            
               Mhemmx iktar lok li tittieħed deċiżjoni dwar il-legalità tad-deċiżjoni tal-Kummissjoni tad-19 ta' Novembru 2004 li tirrifjuta parzjalment l-aċċess ta' Rhiannon Williams għal ċerti dokumenti li jikkonċernaw ix-xogħol preparatorju relattiv għal-leġiżlazzjoni dwar l-organiżmi ġenetikament modifikati, safejn hija tinkludi rifjut impliċitu ta' aċċess għad-dokumenti preparatorji li ħarġu mid-Direttorat Ġenerali (DĠ) “Kummerċ” tal-Kummissjoni u li jikkonċernaw l-adozzjoni tad-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE.
            
         
               2)
            
            
               Id-deċiżjoni tal-Kummissjoni tad-19 ta' Novembru 2004 hija annullata safejn hija rrifjutat impliċitament l-aċċess għal dokumenti preparatorji li jikkonċernaw l-adozzjoni tad-Direttiva 2001/18 għajr dawk li ħarġu mid-DĠ “Kummerċ”.
            
         
               3)
            
            
               Il-kumplament tar-rikors huwa miċħud.
            
         
               4)
            
            
               Il-Kummissjoni għandha tbati l-ispejjeż tagħha u nofs l-ispejjeż inkorsi minn R. Williams.
            
         
      (1)  ĠU C 93, 16.4.2005.